ไฟแนนซ์ทูเดย์
โดย...ช.ชดา
25 ม.ค. 2560

โดย...ช.ชดา
โครงการดี๊ดี ของสมาคมธนาคารไทยที่ร่วมกับสภากาชาดไทย พัฒนาคุณภาพชีวิตคนพิการ ประเดิมจ้างงานและสนับสนุนอาชีพคนพิการครั้งแรก 900 อัตรา กระจาย 76 จังหวัดทั่วประเทศ ต้องให้กำลังใจให้ทำไปให้สำเร็จ เพราะมีประโยชน์อย่างยิ่ง ช่วยลดความเลื่อมล้ำอย่างแท้จริง ขณะนี้แต่ละธนาคารก็เริ่มกระบวนการแล้ว ถ้าได้ผลดีก็น่าจะขยายรับคนพิการทำงานเพิ่มอีก
เก็บเนื้อเก็บตัวมากๆ อายุสม์ กฤษณามระ ผู้ช่วยผู้จัดการใหญ่ ธนาคารกรุงเทพ โดนพี่ตู่ วรวรรณ ธาราภูมิ พี่ใหญ่แห่ง บลจ.บัวหลวง ขอร้องแกมบังคับ เชิญให้มาแชร์ประสบการณ์สะสมแสตมป์ จากใจรักกลายเป็นนักสะสม จนต่อยอดกลายเป็นนักลงทุน ยังไงออกรายการ “เงินทอง ไม่ต้องเครียด” ทางมันนี่ชาแนล คนรักแสตมป์เห็นแล้วน้ำลายไหล ส่วนคนที่ไม่ได้เจอหน้าคุณอายุสม์เลยเห็นแล้วคิดถึงกัน เพราะพี่ท่านไม่ยอมออกงานเลยจริงๆ